ДЕПАРТМАНУ ЗА СРПСКУ И КОМПАРАТИВНУ КЊИЖЕВНОСТ

НАСТАВНО-НАУЧНОМ ВЕЋУ ФИЛОЗОФСКОГ ФАКУЛТЕТА

Извештај о учешћу на научној конференцији

У периоду од 6. до 8. септембра 2018. учествовала сам на деветој међународној научној конференцији Techniken der Fantastik / Techniques of the Fantastik / Techniques du fantastique која се одржавала на Универзитету у Фрибуру у Швајцарској. Конференција је окупила истраживаче из читавог света а радни језици су били немачки, француски и енглески. Доминантна истраживачка тема конференције односила се на трансмедијалне аспекте фантастике, који су били у фокусу и већег броја реферата.

Пленарни предавачи су били Јohn Howe (Illustrator), Prof. Dr. Sabine Coelsch-Foisner (Universität Salzburg), Prof. Dr. Richard Saint-Gelais (Laval/Québec), Prof. Dr. Hans-Harald Müller (Universität Hamburg).

Као једини представник нишког универзитета, на конференцији сам учествовала са рефератом FANTASTIC STORYWORLDS AND TRANSFICTIONALITY OF LITERARY CHARACTERS. Сесија на којој сам излагала била је запажена по плодотворној дискусији а на њој је председавајући био Ралф Милер, угледни немачки наратолог и члан међународних наратолошких удружења. Посебно значајан за мене био је сусрет са пленарним предавачем Ричардом Сен-Желеом, канадским наратологом који је у савремену теорију књижевности увео појам трансфикционалности. Било је, такође, речи о могућој сарадњи са Центром за наратолошке студије за који је показано велико интересовање.

Саставни део програма конференције била је и посета Гигеровом музеју који се налази у непосредној близини Фрибура, где смо имали прилике да се упознамо са делом једног од најконтроверзнијих уметника двадесетог века.

Подносилац извештаја

Проф. др Снежана Милосављевић Милић

У Нишу, 22. 11. 2018.